N á r o d n á r a d a  S l o v e n s k e j r e p u b l i k y

VI. volebné obdobie

N Á V R H

**Zákon**

z...........................2015,

ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov

Národná rada Slovenskej republiky sa uzniesla na tomto zákona:

**Čl. I**

Zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov v znení zákona č. 523/2004 Z.z., zákona č. 564/2004 Z.z., zákona č. 689/2006 Z.z., zákona č. 245/2008 Z.z., zákona č. 462/2008 Z.z., zákona č. 179/2009 Z.z., zákona č. 184/2009 Z.z., zákona č. 38/2011 Z.z., zákona č. 390/2011 Z.z., zákona č. 325/2012 Z.z., zákona č. 345/2012 Z.z., zákona č. 81/2013 Z.z., zákona č. 464/2013 Z.z., zákona č. 307/2014 Z. z. a zákona č. 377/2014 Z.z. sa mení takto:

V § 3 odsek 2) písm. a) bod 1 sa medzi slová „výchovno-vzdelávací proces“ a slová „a prevádzku škôl“ vkladajú slová „a ohodnotenie kvality výchovno-vzdelávacieho procesu“.

V § 4 odsek 1) sa na koniec poslednej vety vkladajú slová „a z prostriedkov na ohodnotenie kvality výchovno-vzdelávacieho procesu.“.

V § 4 sa za odsek 4) vkladajú nové odseky 5) a 6), ktoré znejú:

„ 5) Normatívny príspevok na školu môže byť zvýšený o 10% príspevku na základe ohodnotenie kvalitatívnych výsledkov školy v predchádzajúcom školskom roku.

6) Kritéria na ohodnotenie kvality výchovno-vzdelávacieho procesu určí ministerstvo školstva všeobecne záväzným predpisom. Kritéria musia byť určené na základe celoštátnych meraní výsledkov výchovno-vzdelávacieho procesu.“.

 Doterajšie odseky 5) až 15) sa označujú ako odseky 7) až 17).

**Čl. II**

Tento zákon nadobúda účinnosť 1. januára 2016.“